description: Българската стопанска камара (БСК) е подала жалба във Върховния административен съд срещу размера на таксите, събирани от Агенцията по вписванията.

title: Стопанската камара оспорва в съда таксите на Агенцията по вписванията

maintext:
От годишните финансови отчети на агенцията личи, че разходите й за предоставяните услуги са за 16 млн. лв., а приходите от тях - тройно по-големи.
Фотограф: Надежда Чипева
Върховния административен съд срещу размера на таксите, събирани от Агенцията по вписванията.
Това е първият от поредица
Българската стопанска камара (БСК) е подала жалба въвсъдебни искове срещу размера на държавни такси, които бизнес съюзът смята, че са определени от администрацията в нарушение на закона. Заради "липсата на чуваемост" у изпълнителната и законодателната власт работодателската организация е решила да реши проблемите по съдебен път, се казва в съобщението й.В жалбата БСК настоява да се отмени чл. 2, ал. 1 от тарифата на агенцията,според която се събират по 0.1% върху цената, по която е таксуван актът или документът.Според БСК така определена таксата от една страна нарушава конституционния принцип за съобразяване на таксите с доходите и имуществото на гражданите. Търговските дружества взимат кредити за инвестиции, а съществена предпоставка за получаване на банков кредит са обезпеченията, най-често чрез ипотекиране на недвижими имоти. Кредитът, обаче, не е доход или имущество, на основата на който да бъде определяна такса, пише организацията.Освен това така формираната такса ограничава и гарантираната от Конституцията възможност за защита правата на гражданите по съдебен ред. Законът предвижда възможност за освобождаване от съдебни такси и разноски на определени категории лица, когато са страни по дела. Освобождаване от такса е недопустимо по отношение на същите лица, когато исковите молби подлежат на вписване. В някои случаи това може да се окаже пречка за завеждане на съответния иск, което осуетява достъпа до правосъдие, смятат от организацията.БСК смята, че е нарушен Законът за държавните такси, който изисква размерът им да се определя единствено от разходите по съответната услуга. От годишните финансови отчети на агенцията обаче се виждало, че разходите й са за 16 млн. лв., а приходите от услуги - 54 млн. лв. Така според работодателската организация Агенцията по вписванията се превръща в приходна за държавния бюджет, а не предоставяща услуги на гражданите и бизнеса.През 2016 г. приходите от такси в държавния бюджет са нараснали с над 11%, а в бюджета за 2017 г. се предвижда нов ръст от 7.6%, подчертава стопанската камара.


description: Актуално меню за периода до 14 ноември 2016-та!

title: Президентски изборни тиквички

fasttext_language: bg


description: Със снимки на прегръщащите се Борисов и Жан-Клод Юнкер и на Тодор Живков и Леонид Брежнев от неправителствената организация "Ние гражданите" протестираха заради случващото се след фалита на КТБ.

title: Снимка на деня: Борисов и Юнкер като Живков и Брежнев

maintext:
1/1 снимки в галерията Протест на вложители в КТБ се проведе пред сградата на президентството днес. Организаторите от неправителствената организация "Ние гражданите" твърдят, че вместо обещаното разкриване на истината за фалита на КТБ, е станало възможно "политици и бизнесмени да ограбят активите на фалиралата банка и фактически спестяванията на над 7800 граждани и фирми".
На снимката: Протестиращи носят снимки на премиера Бойко Борисов и председателя на ЕК Жан-Клод Юнкер и на Тодор Живков и ръководителя на СССР Леонид Брежнев
Фотограф: Георги Кожухаров


description: Партията обяви, че започва подготовката за предсрочни парламентарни избори, обяви се за нова Конституция и насрочи за 26 ноември национално съвещание, на което "да бъде дадено начало на ново обединение".

title: ДСБ призова симпатизантите си да гласуват по съвест на балотажа

maintext:
Лидеът на ДСБ Радан Кънев
Фотограф: Юлия Лазарова
ДСБ призовава членовете и симпатизантите си да гласуват по съвест на втория тур на президентските избори.
След изтичане на споразумението за РБ и политическото изчерпване на коалицията, ДСБ няма да подпише ново споразумение с партии участващи в сегашното правителство.
ИС възлага на Националното и Областните ръководства на партията да започнат интензивна работа по привличане на авторитетни опозиционни политици и личности от центъра и дясното и подготовка за мажоритарни парламентарни избори.
От 2004 г. наша кауза е свикването на ВНС и приемането на нова конституция на българската Република. Проведеният на 6.11 2016 г. референдум, потвърждава необходимостта от коренна промяна на политическата система.
ИС насрочва Национално съвещание на ДСБ на 26.11 2016 г., на което да бъде дадено начало на ново обединение на свободните хора и демократите в България за постигане на целите от предходната точка.
ДСБ призова членовете и симпатизантите си да гласуват по съвест на балотажа на вота за държавен глава. В своя резолюция разширеният изпълнителен съвет на партията посочва, че започва подготовката за предсрочни парламентарни избори, обявява се за приемане на нова Конституция и насрочва за 26 ноември национално съвещание, на което "да бъде дадено начало на ново обединение на свободните хора и демократите в България"."Дневник" публикува пълния текст на резолюцията:


title: България купува четири нови и шест ремонтирани двигатели за МиГ-29 от Русия

maintext:
Фотограф: Велко Ангелов
Договор за доставка на десет двигателя за самолети МиГ-29 е бил подписан вчера, съобщиха от Министерството на отбраната. Четири от тях са нови, а шест са ремонтирани.Първите два ремонтирани двигателя ще бъдат доставени до 30 април 2017 г., а следващите ще идват по двойки всеки следващ месец.Сключеният вчера договор ще даде възможност да се възстанови летателната годност на още пет самолета МиГ-29 през следващата година, се казва в съобщението на МО.Първоначално за доставката на моторите беше обявена обществена поръчка, но тя беше спряна , тъй като се яви само един участник. Така се премина към пряко договаряне. При обявяването на поръчката посочената сума беше до 30 млн. лева, но министърът на отбраната изрази надежда, че при преките преговори с доставчика тя може да бъде намалена. интервюто си пред Би Ти Ви вчера премиерът Бойко Борисов обяви обаче, че договорът е за 42 млн. лева и е сключен с руска компания. При лансирането на идеята за покупка на нови двигатели в началото на годината министърът уточни, че ако се изберат нови агрегати, те ще са руски, но няма да се вземат от Русия. Според "Капитал" моторите ще се доставят от българската фирма "Авиостарт" - единствената, подала оферта и при обществената поръчка, като ще бъдат купени от РСК МИГ.Преди почти година беше окончателно финализиран и договорът за ремонт на шест двигателя за МиГ-29 с Полша. Контрактът е за 6.138 млн. евро, а моторите вече са доставени. Вчера премиерът Борисов обяви, че до края на следващата година ВВС ще имат 16 изправни самолета МиГ-29.Все още се окачва доклада на комисията в Министерството на отбраната, която анализира вариантите за покупка на нови самолети за бойната авиация. Плановете са да се купят поне 12 машини, като още не е решено дали ще са нови или втора употреба.Те обаче могат да поемат охраната на българското небе най-рано в средата на 2020 година. "Ако сключим договора до края на тази година, ще са нужни минимум три години и половина, докато ги получим", каза наскоро военният министър Николай Ненчев.


description: Интервюто на Цветан Василев за предаването "Просто Диков" на телевизия Би Ай Ти, анализ на Евгений Oайнов за властта в България и съждението на председателя на бюджетната комисия Менда Стоянова, че ако минималната пенсия стане 300 лева, ще се загуби справедливостта, са трите най-четени статии в "Дневник" за изминаващата седмица.

title: Най-четеното: "Дясната ръка на Борисов ме рекетира", "бойте се от Цацаров", "няма справедливост при пенсия от 300 лв."

maintext:
Фотограф: Юлия Лазарова
Интервюто на Цветан Василев за предаването "Просто Диков" на телевизия Би Ай Ти, анализ на Евгений Дайнов за властта в България и съждението на председателя на бюджетната комисия Менда Стоянова, че ако минималната пенсия стане 300 лева, ще се загуби справедливостта, са трите най-четени статии в "Дневник" за изминаващата седмица. Ето и пълната класация на на десетте теми, предизвикали най-голям интерес сред читателите (справката е направена в 19 часа на 26 ноември):
- 87 977 прочитания.
- 32 687 прочитания.
- 29 261 прочитания.
- 28 209 прочитания.
- 26 253 прочитания.
- 25 331 прочитания.
- 24 537 прочитания.
- 23 451 прочитания.
- 20 112 прочитания.
- 20 034 прочитания.


title: Лиляна Павлова прехвърли отговорността за санирането на парламента

maintext:
Фотограф: Георги Кожухаров
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Близо две хиляди сгради чакат за саниране по Националната програма за енергийна ефективност на многофамилни жилищни сгради за един милиард лева, заложена в проекта на бюджета на правителството в оставка за догодина. Това съобщи пред журналисти министърът на регионалното развитие и благоустройството в оставка Лиляна Павлова, цитирана от БТА.По нейни данни досега за 2019 сгради има средства от бюджета за саниране за тази година.Заради изчерпване на ресурса снощи от ведомството на Павлова съобщиха , че са пратили указания до кметовете да не сключват повече договори за тази година. Днес в ново съобщение от строителното ведомство се посочи, че програмата не е спряна , а е изчерпан ресурсът й, но тъй като правителството е в оставка, не е известно дали програмата ще продължи и догодина.Министърът заяви това пред журналисти след откриването на Шестата национална конференция "Оперативна програма "Околна среда" и Програма за развитие на селските райони в периода 2014 - 2020 г.".Кметовете са уведомени временно да преустановят сключването на нови договори, докато Народното събрание приеме бюджет 2017 г. Причината е, че сключените до момента договори са достигнали сумата от 1 млрд. лева, заложена в бюджета и в постановлението за изпълнението на програмата. "Докато парламентът не приеме проекта на бюджет за 2017 година, нямам право да дам съгласието си и кметовете да сключват финансово необезпечени договори. Позволя ли това, от следващата седмица съм първи клиент на прокуратурата", каза министър Павлова. Правителството предложи увеличение с още 1 млрд. лева на бюджета на програмата.Националната програма за енергийна ефективност на многофамилни жилищни сгради не е спряна, заяви тя. Това е програма на нашето правителство, която беше утвърдена с предоставянето на 1 млрд. лева гаранция от държавния бюджет към Българската банка за развитие за осигуряване на финансовия ресурс, изтъкна министър Павлова. Тя посочи, че за момента само ГЕРБ и част от Реформаторския блок подкрепят програмата да продължи.Почетният председател на Камарата на строителите в България Светослав Глосов коментира пред журналисти, че строителният бизнес твърдо стои за програмата и настоява тя да продължи и през следващата финансова година, за което в проекта на бюджет за 2017 г. отново са предвидени един милиард лева. Той изрази надежда следващото правителство също да продължи програмата, защото на нея до голяма степен е разчитал строителният бизнес през тази година.Той отбеляза, че тази програма е предимно предназначена за малки и средни строителни фирми, като отчете, че тази година е била близко до нулевата по отношение на проекти по европейската програма, и допълни, че националната програма за саниране е тази, която е "държала" малките фирми в бизнеса. От 4500 фирми, вписани в професионалния строителен регистър, между 60 и 80 на сто са малки и средни дружества, като поне половината от тези фирми работят по тази програма, отчете Глосов. По думите му обемът на строителните дейности без тази програма ще намалее с един милиард, като общият годишен обем на строителната продукция е около 7 млрд. лева.Министър Павлова цитира данни за хода на програмата, според които одобрените финансирани сгради са 2019, общо заявленията са над 3500, а над 4800 са сключените и вече създадени сдружения на собственици, които искат да кандидатстват по програмата. Така над 2000 сгради са чакащи по програмата в зависимост от това какво ще реши Народното събрание. Тази година се работи по над 800 сгради.Ако няма сътресения с избора на ново правителство, това значи, че към средата на следващата година би трябвало да стартират европейските проекти, като по-голямата част от малките и средните предприятия са подизпълнители на големите фирми в големите инфраструктурни обекти и в обекти от водния цикъл, което по думите на Глосов е може би най-големият обем за следващия програмен период.


title: Туит на деня: Когато Питагор срещне Погба...

maintext:
Quand mes potes m'aident à préparer un contrôle pour les 4èmes. pic.twitter.com/meKPjYPrbX — Erialc (@tqlsnrise) November 13, 2016
Туит със задача за 13-годишни се превърна в хит във Франция, след като местен учител реши да използва Пол Погба за пример за приложение на Питагоровата теорема.За целта той е използвал снимка, в която звездата на "Манчестър юнайтед" е направил обичайната си поза ("даб"), която прави след гол по пример на звездите от НБА.В условието на задачата пък пише: "Кристиално Роналдо завижда на Погба за неговия "даб" и затова оспорва, че той не е перфектен. Той би бил перфектен, ако триъгълниците са правоъгълни. Знаейки страните на двата триъгълника, пресметнете перфектен ли е "дабът" на Погба".


description: Той е обявявал, че би подкрепил референдум за връщане на смъртното наказание за убийците на деца, "ако достатъчно хора са на мнение, че това е оправдано".

title: Новият лидер на партията на Фараж обеща "да направи Британия отново велика"


title: Какво казваха за Кастро съратници и критици

maintext:
Фидел Кастро, лидерът на Куба в продължение на близо половин век, почина на 90-годишна възраст.
Той бе една от най-ярките личности на ХХ век и отношението към него бе събрано в два крайни в разбиранията си лагера с малко "сиво" пространство между тях.
За едните той бе истински революционер, борец за правата на бедните, свалил последния кубински диктатор и изградил комунистическа държава на прага на САЩ.
За другите той би олицетворение на идеология, виновна за смъртта на десетки хиляди хора в Латинска Америка и в собствената му страна, вожд на репресивен режим и марионетка на СССР, помогнал за Кубинската криза - една от най-опасните за света ситуации по време на Студената война.
Кастро надживя множество опити да бъде свален от власт и убит и във властта бе съвременник на 11 американски президенти - от Дуайт Айзенхауер до Барак Обама.
Ето какво казваха за него симпатизанти и врагове:
"Кастро е не само поредният латиноамерикански диктатор и дребен тиранин, мотивиран от преследването на лична власт и облаги. Неговите амбиции се простират далеч отвъд кубинските брегове"
Президентът на САЩ Джон Кенеди, от книгата "Цитати от Кенеди" (1962)
"За мен Фидел е велик учител. Мъдрите хора не бива никога да умират, човек като Фидел никога няма да умре, защото винаги ще бъде част от народа"
Президентът на Венецуела Уго Чавес в реч от 2007 г.
"Фидел Кастро незаконно е убивал американски граждани и това е погрешно. Горд съм, че имаме блокада срещу хора, които убиват невинни американци."
Президентът на САЩ Бил Клинтън след четирима американци загинаха, когато кубинската отбрана свали два граждански самолета на антикастристка организация, на няколко пъти нарушили кубинското въздушно пространство.
"От самото начало кубинската революция той бе източник на вдъхновение за всички, които ценят свободата. Почитаме саможертвата на кубинския народ в усилието да защитава независимостта и суверенитета си пред лицето на яростна империалистическа кампания за унищожаване изключителната сила на кубинската революция. Да живее Кубинската революция! Да живее другарят Фидел Кастро!"
Нелсън Мандела, президент на ЮАР, в реч през 1991г.
"Спомням си репортажите на Хърбърт Матюс за Кастро преди идването му на власт, в които той го наричаше демократ и надежда за Куба. И за някои от вас, които са твърде млади, за да си спомнят това, дори хора в САЩ го наричаха кубинският Джордж Вашингтон. И Джордж се обръщаше в гроба си.
Президентът Роналд Рейгън в реч през 1986г.
"Фидел Кастро ще победи. Решителността му пред поражението, дори в най-дребните неща от всекидневието, като че ли противоречи на логиката - той не само го осъзнава, но и няма миг покой, докато не успее в това да обърне нещата в своя полза и победа."
Габриел Гарсия Маркес, нобелов лауреат по литература, в статия за партийния орган "Гранма" по повод 80-годишнината на кубинския лидер
"Най-доброто нещо, което Фидел Кастро ни завеща, е урокът, че в Куба нямаме нужда повече от никакви Фидел Кастровци. Поуката е, че подобни хора накрая превземат цялата нация, започват да се възприемат като въплъщение на родината и свършват с това, че ни отнемат националността. Някои хора го почитат, но го правят заради това, което си мислят, че е, а не заради това, което той реално е. Да се задържиш толкова дълго на власт не е постижение, с което да се гордееш."
Йоани Санчес, блогър дисидент в интервю за "Ройтерс през 2014г.
"Каквото и да си мислим за него, той ще бъде велик фактор за развитието на Куба и много вероятно - на събитията в Латинска Америка като цяло. Той изглежда толкова искрен. Той е или невероятно наивен за комунизма или се уповава на дисциплината на комунизма, но винаги съм смятал идеите му за това как да се ръководи управлението или икономиката за едни от най-неразвитите сред почти всички хора, които съм срещал в 50 държави по света."
Ричард Никсън в меморандум за 3-часовата си среща с Кастро през април 1959г., когато е вицепрезидент на САЩ.
"През декември 1956г. Фидел и аз бяхме на склоновете на планината Сиера Местра в местността Синко Палмас. След първата ни прегръдка въпросът му бе "Колко пушки имаш?". Отвърнах му, че имам пет. И той каза: "Аз имам две. Това прави седем. Сега можем да спечелим войната."
Раул Кастро, цитиран в книгата на Луис Бес "Това е Фидел" (2009)
"Не трябва много да ме убеждават да се присъединя към всяка революция срещу който и да е тиранин, но Фидел ме впечатли като изключителен човек... Той имаше невероятна вяра, че след като отпътува от Мексико за Куба, ще стигне до острова и след като веднъж е стигнал, ще се борим. И след като се борим, ще победим. Споделях този оптимизъм. Трябва, трябва да се сражаваме, за да го постигнем. Спри да се оплакваш и се сражавай!"
Ернесто "Че" Гевара в писмо до родителите си (1955)
"Той е човек с огромна харизма. Фидел Кастро е смел. Един политик с железен юмрук. Той е силен. Изправи най-близкия си приятел за разстрел. Бих му дал доживотна присъда или бих го изгонил от страната, а той го разстреля."
Аугусто Пиночет, чилийски военен диктатор, по повод отношението към ген. Арналдо Очоа, езкекутиран за държавна измяна през юли 1989г.
"Казваше ни да разположим оръдие тук, танк - там. Нареждаше къде да атакуваме, как да го направим, с колко хора и т.н. Всичко командваше лично. И в повечето случаи беше прав."
Леополдо Синтра Фриас, министър на отбраната, по повод инструкциите, които получавал по време на войната в Ангола, в разказ от 1996г.
"В момент, когато почти целият комунистически свят пое към демокрация, Фидел Кастро пое срещу общественото мнение и отказа да приеме каквато и да е промяна или нещо, което да прилича на перестройка или демокрация... Като някакъв мъдър философ, той даде да се разбере, че материалните неща са преходни до такава степен, че в Куба почти не останаха такива неща."
Рейналдо Аренас, кубински дисидент и писател, в есе преди смъртта си през 1990г., публикувано в испанския в."Ел Паис през 2006г.


description: Дължината на пикапа варира от 5.16 метра до 5.29 метра.

title: Серийният пикап "Фиат Фулбек" ще се предлага в четири конфигурации

maintext: На автосалона в Женева през март "Фиат" заяви амбициите си за силно присъствие в сегмента на средноразмерните пикапи с "Фулбек" концепт . Серийният модел вече е готов и предлага четири конфигурации - единична кабина, разширена кабина с две врати, двойна кабина и шаси. Нивата на изпълнение са три.Във всичките версии пикапът е висок 1.78 метра и широк 1.82 метра. Междуосието е точно 3 метра. Дължината варира от 5.16 метра до 5.29 метра.Легенът на "Фулбек" съответно е с дължина между 1.52 и 2.27 метра. Товароносимостта е 1.1 тона.В Близкия изток и Африка пикапът ще се предлага с три двигателя - 2.5-литров дизел - 110 или 178 конски сили, както и с 2400-кубиков бензин. Те ще се комбинират с механична петстепенна трансмисия, а бензиновият и с автоматик.За Европа и останалите пазари моторът е 2.4-литров, алуминиев турбодизел със 150 или 180 коня. Те работят съвместно с нова механична кутия с шест скорости или пестепенен автоматик.


title: Ако бях подал оставка, можеше и правителството да падне, обяви Николай Ненчев

maintext:
Фотограф: Надежда Чипева
"Носех огромна отговорност, защото когато силов министър напусне, това води до сътресения и най-вероятно щеше да се стигне до оставка на целия кабинет", така военният министър в оставка Николай Ненчев обясни пред "Нова телевизия" колебанията си покрай сътресенията в Реформаторския блок. Той уточни, че партията на която е лидер – БЗНС, е имала готовност да се оттегли от управлението, ако се вземе такова решение на ниво Реформаторски блок."Бях в непрекъснат диалог с колегите от блока, когато се дискутираше тази тема, но до такова решение не се стигна", допълни Николай Ненчев. В отговор на въпрос той обяви, че не се е чувствал като заложник или наемник на премиера Борисов.Ненчев каза още, че е влязъл в Министерството на отбраната като човек с кауза и се е придържал към одобрената от коалицията управленска програма. Без излишна скромност военният министър в оставка, посочи, че наскоро е прегледал набелязаните цели и открил, че те до голяма степен са били изпълнени и дори е свършено повече от планираното.По повод подадената от Бойко Борисов оставка на кабинета Николай Ненчев каза, че министрите са били информирани, че тя ще е факт, при загуба на ГЕРБ на президентските избори. Според него постъпката на премиера е била принципна и морална.На финала Ненчев посочи, че докато съществува в този си вид, Реформаторския блок ще го има. "Той беше и продължава да е успешен политически проект. Ще продължим да работим той да се запази в този си вид и да продължи да се развива", допълни лидерът на БЗНС. Според него блокът може да е основата на обединена демократична опозиция, която има ясни приоритети и виждания за бъдещето на България.


description: Германският тим спечели с 8:4 и запази първото място в група F преди директната битка за първото място с "Реал" в последния кръг на груповата фаза.

title: "Борусия" и "Легия" подобриха рекорда за най-много голове в Шампионската лига

maintext: "Борусия" (Дортмунд) и "Легия" (Варшава) подобриха рекорда за най-много голове в историята на Шампионската лига.Германският тим спечели с 8:4 и запази първото място в група F преди директната битка с "Реал" в последния кръг на груповата фаза.Досегашният рекорд за най-много попадения в Шампионската лига се държеше от "Монако" и "Депортиво" (Ла Коруиня), които завършиха 8:3 в груповата фаза през 2003 г."Борусия" и "Легия" записаха още едно историческо постижение. Те изравниха рекорда за най-много голове в мач от най-силния европейски клубен турнир, включително за Купата на европейските шампиони (1955-1992 г.). Най-резултатният мач досега беше победа на "Фейенорд" срещу "Рейкявик" с 12:2 в първия кръг през сезон 1969/1970 г.


description: Прокуратурата внася иск срещу камерунския нападател заради предполагаемо укриване на данъци от продажбата на имиджови права.

title: Данъчните в Испания искат 10 години затвор за Самуел Ето'о

maintext:
Твърди се, че Ето'о е укрил 3.8 млн. евро от данъчните в Испания
3.8 млн. евро. Твърди се, че той
Данъчните власти в Испания поискаха десет години и шест месеца затвор за бившия футболист на "Барселона" и "Реал" (Мадрид) Самуел Ето'о. Прокуратурата внася иск срещу камерунския нападател заради предполагаемо укриване на данъци от продажбата на имиджови права, съобщи "Марка".Според прокурорите в периода 2006-2009 г., когато носеше екипа на "каталунците", Ето'о е ощетил испанската хазна се отклонил през офшорка приходите от продажбата на имиджовите си права на "Пума" и "Барселона".Oсвен десет години и половина лишаване от свобода, данъчните искат камерунецът да възстанови дължимите 3.8 млн. евро и отделно да бъде глобен с 18 млн. евро.Пред съда ще бъде изправен и агентът на играча Хосе Мария Месалес, както и Мануел де Хесус Ластре, който е осъществил предполагаемите плащания към унгарската офшорна компания KFT.Прокуратурата иска десет години и половина затвор и за Месалес, а за Ластре - пет години и осем месеца лишаване от свобода и глоба от 2.25 млн. евро.


description: "Наричат ли някого диктатор? Значи трябва да мислите точно обратното. Този човек е добър, защото върви против интересите им".Президентът на Турция Реджеп Ердоган

title: Цитат на деня: Нарекат ли някого "диктатор", значи е добър човек

maintext:
Фотограф: Damir Sagolj
"Наричат ли някого диктатор? Значи трябва да мислите точно обратното. Този човек е добър, защото върви против интересите им".Това заяви турският президент Реджеп Ердоган, критикувайки противници на избрания за президент на САЩ Доналд Тръмп."Западът ще продължи да посреща с червени килими тирани с кръв по ръцете и да нарича всеки, който го критикува, "диктатор", каза Ердоган на заседание на Организацията за ислямско сътрудничество.


description: Автомобилът беше серийно производство, а не прототип и в рамките на един час, премина и в двете посоки през измервателните пунктове.

title: Новият рекорд за скорост на автомобил на две гуми е 186.2 км/ч

maintext:
[Нокиан]
Известния пилот каскадьор Веса Кивимяки постави нов световен рекорд за максимална скорост на автомобил, движещ се на две колела. На летището Сейняйоки, Финландия, той успя да стигне 186.2 км/ч. Това е с 5 км/ч по-висока скорост от старото най-добро постижение от 1997 година, дело на шведския пилот каскадьор Горан Елиасон.Автомобилът за рекорда беше обут с гуми "Нокиан" и подготвен от механиците от веригата гумаджийници "Вианор".Световният рекорд за най-бързо движещ се автомобил на две колела бе поставен съобразно правилата на Световните рекорди на Гинес. Автомобилът беше серийно производство, а не прототип и в рамките на един час, премина и в двете посоки през измервателните пунктове, които са разположени на 100 м. един от друг. Рекордният опит бе направен на писта дълга 2 километра и широка 50 метра.При движение на две гуми, ролята на гумите е особено важна, защото на практика две парчета с големината на длан, имат контакт с пътната настилка. В случая е използван продукт на "Нокиан" с технологията Aramid Sidewall.Арамидните влакна, които са добавени към каучуковата смес на страниците, ги подсилват и им придават значително по-голяма якост против разкъсване, коментира мениджърът на отдел "Техническо обслужване на клиенти" в "Нокиан таиърс" Мати Мори.


title: "Моментът на истината" за разделения Кипър настъпва в Швейцария

maintext: Дали най-продължителеният европейски конфликт – Кипърският въпрос, ще бъде решен, при това до края на тази година, ще стане ясно тази седмица в Швейцария. Лидерите на двете кипърски общности – Никос Анастасиадис и Мустафа Акънджъ, от днес започват решаващ кръг преговори, който политически анализатори вече нарекоха "момента на истината" за изстрадалата, етнически разделена от 42 години страна.Залогът е много висок – срещата в швейцарския курорт Мон Пелерин ще определи бъдещето на Кипър. Върху двамата лидери, които заедно търсят решение от май 2015 г., лежи отговорността за исторически избор – или да доведат мирния процес до финалната фаза и да обединят острова като двузонална двуобщностна федерация, или да сложат край на усилията с прекратяване на преговорите и тежки последици в бъдещето.Швейцария не е краят на пътя в търсене на цялостното уреждане на Кипърския въпрос, но е повратна точка, важна и решаваща крачка към последната фаза на мирния процес. В това са единодушни лидерите на двете кипърски общности, специалният съветник на генералния секретар на ООН за Кипър Еспен Барт Ейде, експерти, активисти на гражданското общество в двете части на разделената страна.Намирането на решение в започващите днес разговори в Мон Пелерин ще е изключително трудно, но не и непостижимо. В продължение на пет дни основният фокус на Анастасиадис и Акънджъ ще бъде върху една от ключовите преговорни глави - изключително трънливия, чувствителен и болезнен въпрос за територията и териториалните корекции за бъдещите две съставни държави в бъдещия федерален Кипър, по които двете страни имат дълбоки разногласия. Заедно с тях ще бъдат обсъдени и останалите нерешени проблеми в 4-те глави, по които вече е постигнато значително уеднаквяване на позициите - управлението и разпределението на властта, въпросите на Европейския съюз, икономиката и собствеността.В решаващата фаза на преговорите по териториалното устройство двамата лидери влизат с прокарани много "червени линии", по които трябва да търсят компромис. Постигането на съгласие по параметрите на територията не е лесно, тъй като новото прекрояване на картата на Кипър е много болезнено и за двете кипърски общности.Кипърските гърци искат по-голям процент от окупираните сега територии да се върне под кипърска гръцка администрация в бъдещата федерация, отразявайки по-точно съотношението между населението в двете части на разделената страна. Сега самообявилата се Севернокипърска турска република заема 37% от територията на острова при 20% от общото население.Целта на кипърската гръцка общност е да се направят такива териториални корекции, които да позволят по родните си места да се върнат около 100 000 бежанци - от общо 160-те хиляди, напуснали домовете си в северната част пред настъпващата турска армия. Позицията на Анастасиадис включва също така по-голям достъп до бреговата ивица, която сега е в полза на кипърските турци, и промяна в статута на значими, символни културни и религиозни забележителности.В същото време кипърските турци искат по-малки териториални корекции, при които минимален брой хора да е необходимо да се преместят от мястото, където те живеят вече четири десетилетия. Някои от тях ще станат за четвърти път бежанци, след като са били засегнати още в междуобщностните конфликти през 1958 г. и 1963 г. Аргумент на Мустафа Акънджъ е, че след като ще се прилагат 4-те основни свободи на ЕС, всеки ще има право да закупи собственост и да живее там, където предпочита, не са необходими много промени.Връщането на Вароша, някогашната Кипърска Ривиера, сега "града-призрак" на Фамагуста, на нейните законни жители кипърските гърци, безапелационно се поставя като стъпка от първия ден на решението. Една от най-оспорваните е съдбата на град Морфу и богатия селскостопански район около него, където в последните пет години Турция е инвестирала около 4.3 млн. евро и той "не подлежи на връщане", както заяви през февруари президентът на Турция Реджеп Тайип Ердоган. През октомври кипърските турци от града протестираха под надслов "Няма да дадем нито един сантиметър от земята", а кипърските гръцки бежанци периодично излизат с акции с искане за по-бързото си връщане в родния град.Въпросът за територията е ключов, защото без него не може да се затвори чувствителната глава за собствеността – каква част от имотите ще бъдат върнати на предишните им собственици и за каква част ще им бъдат изплатени компенсации. От това пък зависят и сметките за необходимото финансиране на обединяването на Кипър – икономическите параметри на решението на Кипърския въпрос също са в обхвата на преговорите.Интензивните преговори в Швейцария ще дадат отражение и върху най-конфликтните и решаващи въпроси за постигането на споразумение - сигурността и гаранциите, по които позициите на двете преговарящи страни сега са непримирими.Президентът Анастасиадис обяви, че само положителен резултат в Мон Пелерин - а той се измерва със споразумение по критериите за териториалните корекции заедно с конкретни карти за населени места и население, може да проправи пътя към следващата и последна фаза в процедурата за мир на острова. Това ще бъде петстранна конференция заедно с държавите-гаранти Великобритания, Гърция и Турция по въпросите на сигурността и гаранциите. Лидерът на кипърските турци Мустафа Акънджъ обаче даде да се разбере, че няма да обсъжда конкретни карти, преди да се постигне съгласие за свикване на конференцията и настоява датата й да бъде обявена още в Швейцария.Гаранциите и сигурността са основната "червена линия" за кипърската турска общност, натоварена със страхове с 50-годишна давност - от кървавите сблъсъци през 1963 г. Според Акънджъ кипърските турци ще се чувстват сигурни само с гаранции от Турция. Той заяви, че няма да започне обсъждането на базата на "нулеви гаранции, нулеви войски", каквато е позицията на кипърската гръцка общност, тъй като такъв подход няма да доведе до решение. Турция и кипърската турска общност настояват да се запази някаква форма на гаранции и възможност за намеса от Анкара, което кипърската гръцка страна категорично отхвърля. Нейно условие е и още в първия ден след споразумението значителна част от разположената сега на острова 40-хилядна турска армия да го напусне. Обединен Кипър като член на ЕС не се нуждае нито от гаранти, нито от окупационни войски, подчерта Никос Анастасиадис.Решаването на най-конфликтните въпроси - териториалните корекции, засягащи също така правото на турските заселници от Анадола да останат на острова, гаранцииите и сигурността, в голяма степен зависят от позицията на Турция. Неслучайно последната консултация на Мустафа Акънджъ преди Швецария, в събота вечер, бе едночасов разговор с Ердоган в Истанбул. На нея двамата са подчертали ангажимента си за уреждане на Кипърския въпрос, за което обаче е важно да се запази системата на гаранции.Въпреки, че шансовете за уреждане на Кипърския проблем изглеждат по-добри от всякога, нищо не е сигурно с непредсказуемия президент на Турция Реджеп Тайип Ердоган, коментират политически анлизатори.В навечерието на преговорите в Швецария президентът Никос Анастасиадис изпрати ясно послание към Анкара, че сега не е времето за пожелателни думи, а за действия, с които тя трябва да покаже дали наистина иска решаване на Кипърския въпрос. Това, което обаче Ердоган обявява, е засилващи се геополитически и икономически амбиции към острова и региона на Източното Средиземноморие. Само три седмици преди преговорите в Мон Пелерин турският президент заяви, че страната му ще направи значителни инвестиции в северната част на острова през 2017 г.През октомври бе сключен договор за изграждане на електропровод между континента и острова за пренос на ел.енергия за нуждите на кипърските турци. В края на миналата седмица стана ясно, че турският изследователски кораб "Барбарос Хайредин Паша" отново се готви да продължи сеизмичните проучвания за природен газ в акваторията на Кипър – навлизането му в нея през 2014 г. стана причина за прекратяване на преговорите по Кипърския въпрос, водени тогава от Никос Анастасиадис и Дервиш Ероглу.С решаването на Кипърския въпрос ще бъде преодоляна сериозна пречка по пътя на Турция към ЕС, тъй като Кипър отказва да размрази преговорните глави, върху които е наложил вето. Има обаче опасения, че мирният процес може да пострада, тъй като Никозия губи "европейския стимул" заради променената позиция на Ердоган към членството на страната му в ЕС.Мустафа Акънджъ подсили напрежението с още една прогноза. "Ако не се постигне решение за обединяване на Кипър, кипърските гърци могат да се окажат съседи с Турция", заяви лидерът на кипърските турци. Политически анализатори говорят за "План Б" на Ердоган за анексия на окупираната сега част на острова и прилагането на Кримския сценарий като твърде възможен изход. Те не изключват вместо в референдум за обединението догодина кипърските турци да трябва да участват в референдум за присъединяване като провинция на Турция.На фона на напрежението от нестабилната политическа ситуация в Турция след опита за преврат и сблъсъка на интереси на Великите сили в Източното Средиземноморие един неуспех на преговорите в Мон Пелерин се очаква да задейства сериозни процеси с негативен ефект върху продължаването на преговори за бъдещето на Кипър.Според кипърските гърци дори да не се постигне напредък в Швейцария, преговорите със сигурност ще продължат, въпреки че няма да се постигне целта за решение през 2016 г. Това обаче трудно ще се реализира.През септември външният министър на Турция Мевлют Чавушоглу заяви, че "това не е заплаха, но реалността: това е последният шанс за решаване" на Кипърския въпрос. Мустафа Акънджъ е убеден, че този кръг преговори е последен опит за федерално обединение и при провал "нещо друго" ще бъде обект на бъдещи преговори. Ако не се постигне обединение на базата на двуобщностна двузонална федерация, алтернативата не е запазване на статуквото, а разделение на страната, сно предупреди главната опозиционна партия, лявата АКЕЛ, която единствена от всички партии подкрепя президента Анастасиадис и неговата дясноцентристка партия ДИСИ за намирането на решение. Масово организации и движения на гражданското общество от двете разделени общности изразяват подкрепата си за двамата лидери и за обединението на страната.Часове преди да заминат за Швейцария Никос Анастасиадис и Мустафа Акънджъ декларираха решителност и воля, за да преодолеят проблемите и да постигнат решение, при което няма победители и победени. От днес те са на старта на последната миля от дългия път към мира в Кипър.


title: Саутгейт скоро ще бъде обявен за постоянен селекционер на Англия

maintext:
Очаква се назначението на Саутгейт да бъде обявено след приятелския мач с Испания на 15 ноември
Гарет Саутгейт ще бъде избран за постоянен селекционер на английския национален отбор по футбол, обяви британският вестник "Телеграф".46-годишният специалист изпълнява временно длъжността след раздялата със забъркалия се в корупционен скандал Сам Алърдайс.Според източници на "Телеграф", близки до ръководството на Футболната асоциация (ФА), назначението ще бъде обявено след приятелския мач с Испания на 15 ноември. Единствено унизителна загуба в предстоящата световна квалификация с Шотландия може да промени плановете, твърди изданието.Макар и със затруднения, Англия спечели четири точки от двата мача под ръководството на Саутгейт - 2:0 в домакинството на Малта и 0:0 при гостуването на Словения. "Трите лъва" са първи в групата си със седем точки и две аванс пред най-близките преследвачи.Във Футболната асоциация били много доволни от начина, по който се справя селекционерът на младежите до момента. Те са останали особено доволни от решението му да остави неубедителния капитан Уейн Рууни на пейката в последната световна квалификация, както и от дипломатичния му подход в ситуацията.Саутгейт се радва и на добро отношение от медиите на Острова, които също се изказаха ласкаво за начина, по който е разрешил ситуацията с Рууни. Според тях нито един от предишните селекционери не е имал смелостта да го направи.Самият Саутгейт засега отказва да говори за дългосрочни планове с мъжкия национален отбор. "Моето бъдеще не е важно, освен за мен и семейството ми естествено. В момента най-важното е отборът да посрещне Коледа на първо място в групата", каза той."Бях помолен да подготвя отбора за тези мачове. Не сме дискутирали какво ще се случи в бъдеще. Има време за това", допълни бившият английски национал.


description: Ако тя спечели федералните парламентарни избори, Германия ще има нов шампион по продължително управление като канцлер след 16-те години на Хелмут Кол.

title: Меркел е готова да се кандидатира за канцлер за четвърти път

maintext: Ангела Меркел е заявила в неделя пред тесен кръг членове на нейната партия, че е готова да се състезава за четвърти мандат като канцлер на Германия. Пресконференцията ѝ е насрочена за 19 часа българско време.Ако тя спечели федералните парламентарни избори, Германия може да има нов шампион по продължително управление като канцлер след 16-те години на Хелмут Кол.Според "Ройтерс" след месеци на спекулации за плановете на една от най-влиятелните жени в света, днес тя е споделила намеренията си на заседание за подготовката на партийния конгрес през декември - последния преди изборите следващата есен.Въпреки че популярността ѝ намаля заради позицията на отворени врати към мигрантите и търсещите убежище и защита, тя е възприемана като стабилизираща сила в Европа. Това се подсилва след решението на британците да напуснат ЕС и избирането на Доналд Тръмп за президент на САЩ с изолационистка платформа.Сега близо 55% от германците подкрепят кандидатирането ѝ за четвърти мандат, а 39% са против, сочи проучване на института Emnid, публикувано в неделя във Bild am Sonntag.На 62 години Меркел ръководи най-голямата икономика в Европа и все повече се коментира, че макар да е консерватор, тя става световен лидер на либералното управление. Неотдавна президентът Барак Обама я нарече "изключителен" съюзник.У дома най-голямото предизвикателство е възходът на антиимигрантската и евроскептична партия "Алтернатива за Германия", която печели позиции в поредица провинциални избори през последните 12 месеца.През септември след поражение в Берлин Меркел изненада с изявлението, че ако можеше, би върнала назад времето на мигрантската криза, но не обяви позицията си за грешка.Поемайки Християн-демократическия съюз (ХДС) през 2000 г., тя успешно изтласква в периферията мъжете, които може да ѝ бъдат конкуренти за лидерския пост, и в момента няма очевиден неин наследник.Меркел има репутацията на умела в преговорите, но когато се наложи, действа твърдо и безмилостно.Свой ярък кандидат за канцлер няма и партньорската баварска партия Християн-социален съюз, която се очаква да я подкрепи.Социолозите дават 10 пункта преднина на ХДС-ХСС пред коалиционните партньори от Социал-демократическата партия. Коалиционното управление сигурно ще се запази и след септември 2017 г., но сформирането му ще е по-трудно заради неизвестния засега ефект от възхода на "Алтернатива за Германия".


title: Хърватия докосва купа "Дейвис" след успех при двойките

maintext:
Чилич може да донесе трофея на Хърватия, ако утре победи Дел Потро в първия сингъл
Иван Додиг изигра поредния си солиден сезон на двойки и го завърши с изключително важна победа
Дел Потро и Майер се бориха здраво, но отстъпиха след 2 часа и 42 минути игра
Only twice in the World Group (since 1981) has a nation come back from 1-2 down in a #DavisCupFinal. That is what Argentina must do to win pic.twitter.com/HnqtdIeznq — Davis Cup (@DavisCup) November 26, 2016
Хърватските тенисисти направиха голяма крачка към спечелването на купа "Дейвис" след победа в мача на двойки срещу Аржентина.Марин Чилич и Иван Додиг надиграха Хуан Мартин дел Потро и Леонардо Майер със 7:6 (2), 7:6 (4), 6:3, за да изведат Хърватия до аванс от 2:1 преди утрешния последен ден.Хърватите се нуждаят от една победа, за да спечелят втората си титла в световното отборно първенство за мъже. Триумф на аржентинците в "Арена Загреб" минава през задължителни победи на Дел Потро срещу Чилич и на Федерико Делбонис срещу Иво Карлович.Хърватия очаквано имаше предимство в днешната среща при наличието на намиращия се в чудесна форма Чилич и опитния специалист Додиг. От другата страна на мрежата Дел Потро и Майер имаха само един мач като тандем, при това загубен.Битката обаче беше много оспорвана и макар че завърши в три сета, продължи рядко срещаните при мачовете на двойки 2 часа и 42 минути.Чилич и Додиг спечелиха 85% от точките след вкаран първи сервис и пласираха 33 печеливши удара, включително шест аса.В първия сет хърватите отразиха ранен шанс за пробив, след което сервиращите доминираха и логично се стигна до тайбрек. В него Чилич и Додиг показаха по-здрави нерви, а Майер допусна няколко неточности и аржентинците взеха само две точки.Във втората част домакините пробиха подаването на Майер за 2:1, но след това аржентинският тенисист се отличи с няколко солидни отигравания за моментално връщане на пробива при сервис на Додиг. Стигна се до още един тайбрек, а в него по-хладнокръвни отново бяха хърватите.В третата част Чилич и Додих направиха решаващ пробив за 4:2, след което не изпуснаха преднината си. "Невероятно е да завърша годината си на двойки по този начин. Надявам се утре да довършим започнатото", каза Додиг след двубоя.Хърватия преследва втора купа "Дейвис" след 2005 г., но първа на родна земя при втория си финал в турнира. Аржентина има четири финала - през 1981, 2006, 2008 и 2011 г., но все още не е печелила турнира.


title: "Лудогорец" излезе еднолично на върха след победа над "Берое"

maintext:
Шампионите вече са едноличен лидер
[LAP.bg]
"Лудогорец" излезе еднолично начело в класирането на Първа лига, след като победи с 2:0 "Берое" като гост в отложен мач от първия кръг.Шампионите решиха всичко в срещата още преди почивката, когато точни бяха Клаудиу Кешеру и Марселиньо.След успеха "орлите" събраха 34 точки и излязоха с три пред "Левски", с когото досега деляха първата позиция. Старозагорци пък остават на седмо място със 17 точки.Срещата започна отлично за гостите от Разград и те откриха резултата още в десетата минута. Натанаел изведе перфектно Клаудиу Кешеру с дълъг пас, а румънецът се възползва от неумелата намеса на Благой Макенджиев и с прехвърлящ удар прати топката в мрежата.В 24-ата минута Марселиньо удвои с красив гол, дошъл след удар извън наказателното поле, насочен право в горния десен ъгъл на вратата. В 33-ата минута "Берое" стигна до една от малкото си възможности за попадение, при която Жуниор Мапуку излезе сам срещу Владислав Стоянов, но националът го изпревари и запази мрежата си суха.Второто полувреме започна с натиск за играчите на Георги Дерменджиев и още в 48-ата минута Кешеру вкара, но бе отсъдена засада и попадението не бе зачетено. До края на мача "Лудогорец" намали оборотите и само го доиграваше. Най-чистот положение, до което се стигна бе в 85-ата минута, но тогава Вандерсон пропусна.


title: Английският футбол се влюби във "фалшивите деветки"

maintext:
Крилото Алексис Санчес е предпочитаният нападател в "Арсенал"
Еден Азар застана на върха на атаката на "Челси" и беше освободен от защитните функции
Роберто Фирмино се наслаждава на добра игра като нападател в "Ливърпул"
Хеунг-Мин Сон влезе успешно в ролята на нападател в "Тотнъм"
В английската Висша лига е настанала една нова лудост и това е лоша новина за традиционните централни нападатели. В последните три кръга седем отбора започнаха мачовете си с крило или атакуващ полузащитник в ролята на нападател.Миналия уикенд, например, атакуващият полузащитник Роберто Фирмино започна на върха на нападението на "Ливърпул" и отбеляза гол при победата с 4:2 над "Кристъл палас".Крилото Алексис Санчес водеше нападателната линия на "Арсенал" и вкара два пъти за успеха с 4:1 над "Съндърланд". Еден Азар, който обикновено е ляво крило, вкара гол и беше голямата звезда на "Челси" при победата с 2:0 над "Саутхемптън". Той игра на такава атакуваща позиция, че дори централният нападател Диего Коща беше разположен зад него.Дясното крило Нейтън Редмънд играе като централен нападател на "Саутхемптън" през този сезон, а в "Уест хем" ролята на "деветка" най-често е поверена на друго крило - Микаел Антонио. В последния двубой на "чуковете" дори Димитри Пайе стартира на върха.В два от предишните четири мача на "Тотнъм" южнокорейският полузащитник Хеунг Мин Сон започна като основен нападател. Американският треньор на "Суонзи" Боб Брадли използва крилото Моду Бароу или плеймейкъра Гилфи Сигурдсон като централен нападател, а Фернандо Йоренте беше титуляр само в един от последните четири мача на "лебедите".Типични централни нападатели като Даниел Стъридж, Дивок Ориги, Оливие Жиру, Винсънт Янсен, Шейн Лонг, Миши Бачуай и Фернандо Йоренте често трябва да се примирят с ролята на резерва за сметка на крилата или полузащитниците. Някои от тях още не са влизали в игра.Дори в "Манчестър сити", когато Пеп Гуардиола реши да даде почивка на Серхио Агуеро срещу "Барселона", Кевин де Бройне започна като титуляр на върха на атаката.Английският футбол влиза закъснял на партито, когато става въпрос за въвеждането на "фалшивата деветка". Тя беше популяризирана от успешните формации на "Барселона" и Испания в последното десетилетие, а в момента се използва и от световния шампион Германия.В началото на века беше рядкост да се види английски отбор, който не започва мача с двама нападатели. Десетилетие по-късно модата беше да се използва един нападател. Сега някои отбори нямат дори и един, а понякога нападателите отиват на крилото.Защо е тази промяна?Това е тенденция от известно време, според мениджъра на "Арсенал" Арсен Венгер, който миналата година след неуспешното търсене на типичен централен нападател говори за липсата на подобни играчи."В момента произвеждаме добри технически играчи, защото разполагаме с добри терени. Преди, когато играеш в парка, е трябвало да можеш да риташ силно топката и да се бориш здраво. Момче на 12 години, което е играло срещу момче на 16, е трябвало да бъде хитър и да натиска здраво, за да вземе топката. Тези неща си отидоха", каза той.Освен това високата преса става все по-популярна. А тя разчита на по-мобилна предна линия. Ето защо мениджърът на "Ливърпул" Юрген Клоп избира Фирмино пред Стъридж и Ориги, и защо Сон понякога е предпочитан пред Янсен да води нападението на "Тотнъм" в отсъствието на контузения Хари Кейн. И защо Санчес е предпочитани вариант пред Жиру в "Арсенал" този сезон, докато през миналия чилиецът играеше зад френския нападател.Играчи като Санчес, Редмънд и Антонио - три бързи и здраво работещи крила, могат да разгеглят защитата, като така отварят повече пространства за атакуващите полузащитници като Месут Йозил, Тио Уолкът, Душан Тадич или Димитри Пайе. А освобождаването на Азар от защитни функции е една от причините да бъде предпочитан именно като нападател от мениджъра на "Челси" Антонио Конте. Качествата на белгиеца в атака залиняха миналата година, когато Жозе Моуриньо го караше да върши повече защитна работа."Има много играчи в Англия, които изглеждат щастливи да се преместят от крилото в центъра. В голяма част от времето развиваш добра техника на фланга като крило, защото си срещу защитата и трябва да дриблираш. А когато влезеш в центъра ти се отварят повече пространства", каза Венгер, който разви Тиери Анри от крило в един от най-добрите нападатели на своето поколение.Въпреки че Висшата лига открива фалшивата деветка, това не е чак толкова популярна тактика в други европейски първенства. Тараните и бързите нападатели все още са приоритет в Испания при "Барселона" (Суарес), "Реал" Мадрид (Карим Бензема) и "Атлетико" Мадрид (Кевин Гамейро или Фернандо Торес).Нито един от основните отбори в Германия не играе без класически нападател, но с уточнението, че Пиер-Емерик Обамеянг започна като крило. Изключение прави националният отбор, но това е валидно, когато нападателите са контузени. Феноменът не е толкова популярен и в Италия и Франция.


description: 3,5 млн. лв. ще даде Предприятието за управление на дейностите по опазване на околната среда на Националния доверителен екофонд. Средствата ще отидат за пилотна схема на инвестиционната програма "Минерални води". В тази връзка правителството днес е одобрило допълнителни трансфери по бюджета на Министерството на околната среда и водите към предприятието.

title: Кабинетът одобри финансирането на програма за минералните води

maintext:
Фотограф: Надежда Чипева
Допълнително разходната част по бюджета на МОСВ е била увеличена с 1
533
610 лв., предназначени за погасяване на задължения и изпълнение на чл. 519, ал. 2 от Гражданския процесуален кодекс. Сумата е обезщетение за вреди от разходите, направени поради грешки и пропуски в тръжната документация и в проектите за строителство на сметище Перник; стойността на механична работилница и дървена постройка, оставени при предаване на обекта; обезщетение за процедурната печалба от неизпълнени работи; възнаграждение за изпълнени работи и лихвата за забава на плащанията, както и присъдените разноски по търговското дело на ВКС.
3,5 млн. лв. ще даде Предприятието за управление на дейностите по опазване на околната средана Националния доверителен екофонд. Средствата ще отидат за пилотна схема на инвестиционната програма "Минерални води". В тази връзка правителството днес е одобрило допълнителни трансфери по бюджета на Министерството на околната среда и водите към предприятието, стана ясно от съобщение на пресцентъра на Министерския съвет.Програмата ще финансира екологични общински проекти за оползотворяване на топлинната енергия на минералните води и като резултат директно или индиректно намаляване на емисиите на парникови газове. Тя ще финансира и част от инвестициите, водещи до подобряване и повишаване на ефективното използване на ресурсите от минерални води.


description: В двубоя трябва да се изиграят общо 12 партии, като победител е първият, събрал 6.5 точки. При равенство ще има тайбрек.

title: Карлсен и Карякин завършиха реми за седми пореден път (хронология)

maintext: Шампионът Магнус Карлсен и претендентът Сергей Карякин не успяха да се победят в седма поредна партия от битката за шахматната корона.Двамата си стиснаха ръцете след 33-ия хода партия им бе повторение на предишната, в която отново Карякин беше с белите фигури.За разлика от някои от последните маратонски партии, които завършиха късно след полунощ, този път норвежецът и представителят на Русия стигнаха до бърза развръзка.Играят се общо 12 партии, a световен шампион ще стане първият, събрал 6.5 точки. При равенство ще има тайбрек. До момента резултатът е 3,5:3,5.Шампионът опитва да направи втора поредна успешна защита на световната титла. Той взе короната за първи път през 2013 г., когато победи Вишванатан Ананд. Година по-късно защити титлата си отново след триумф срещу индиеца.Карякин, който държи рекорда за най-млад състезател, получил титлата "гросмайстор" (12 години и 7 месеца), за пръв път се изправя в мач за шахматната корона


description: Как един милиардер, търговец на недвижими имоти става толкова популярен сред сините якички?

title: Доналд Тръмп - рицарят на работническата класа

maintext:
Фотограф: Carlo Allegri
д-р Елизабет Шърман
Фотограф: Александрина Гинкова
Джеф Хънт, директор на Centennial Institute
Фотограф: Александрина Гинкова
Доналд Тръмп е героят на "забравените американци" - електорат, който не се влияе от фактите, от противоречията в плановете му и от това какво казват големите медии.Миналата година, когато бизнесменът обяви кандидатурата си за президент, малко хора смятаха, че той ще стигне до прага на Белия дом. Седмица преди вота на 8 ноември обаче, той запазва значителна подкрепа и тя се дължи на категоричните му привърженици, които не се влияят от скандалите около него."Работническата класа, бялата работническа класа подкрепя Тръмп", казва за "Дневник" д-р Елизабет Шърман, която преподава политически науки в Американския университет във Вашингтон, окръг Колумбия. Демократите винаги са защитавали работещия човек, Обама осигури някакво здравеопазване за тях. Но в същата тази класа има и много бели работници, които са разстроени от имиграцията и мислят, че мексиканците им взимат работата", обяснява тя. "Белите работници в строителството са ядосани на латиноамериканците, които идват, за да работят в тази сфера. Искат ги навън! Вън! Виждат и нелегални имигранти, които работят по-евтино. (...) Белите работници казват: "Няма да работя за по-малко от 10 долара на час", но нелегалният работник ще вземе 5 долара. И работническата класа е отчаяна." Те търсят своя боец , а Доналд Тръмп е боец", разказва пред "Дневник" Джеф Хънт, директор на Centennial Institute – най-големият консервативен институт в Колорадо, който защитава традиционните семейни ценности, светостта на живота и разространението на западната цивилизация. "Тези хора търсеха човек, който да ги защити, и чувстват, че той ще бъде техният рицар, ще се грижи за тях"."Вижте как привлича миньорите от Западна Вирджиния (може би не знаете, но това е миньорски щат и в миналото бе много демократичен)", обяснява Хънт. "Как един милиардер, търговец на недвижими имоти става толкова популярен сред сините якички както там, така и в Пенсилвания? Вярвам, че е защото той привлича "забравения човек"."На върха са свръхбогатите и политическата класа, после средната класа и накрая – бедните. Богатите карат политическата класа да осигурява правителствени услуги за бедните и така богатите стават още по-богати, бедните получават държавна помощ, а средната класа, която прави всичко правилно, не печели нищо. В крайна сметка се оказва, че има много хора, които правят всичко, което се очаква от тях – плащат данъци, работят здраво, грижат се за семействата си, а животът им не се подобрява. Тези хора харесват Доналд Тръмп", смята Хънт.Въпреки факта, че е манхатънски милиардер, той е получил повече малки дарения от индивиди, отколкото предишните президентски кандидати на Републиканската партия – Мит Ромни и Джон Маккейн. "Има огромен брой хора, за които американската мечта не проработи", посочва Хънт. Според него точно той е успял да ги ангажира, след като партията ги е разочаровала Провалът на републиканците далеч не започва с Тръмп. Пенсионирането, пазарът на труда и влиянието на имиграцията върху него, свободната търговия тревожеха основния електорат на партията, но ръководството ѝ не обръщаше внимание на това, пише в." Ню Йорк таймс ".Между 2008 г. и 2012 г. белите необразовани хора с ниски доходи се обърнаха към републиканците, разочаровани от президента Барак Обама, показва проучване на центъра "Пю". Партията обаче не отвърна със съответните политики на тревогите им, а продължи да се придържа към защитата на големия бизнес. Гневът на тези хора се пренасочи към ръководството на републиканците и намери отдушник в Доналд Тръмп.Д-р Шърман дава за пример случая с компанията "Форд", която наскоро премести цялото си производство на малки автомобили в Мексико. "Всички работници във фабриките са бесни, защото не знаят какво ще правят. Една фабрика, в която работят 3000 – 5000 души, е кръвта на града. И ако тя затвори, понякога градът просто умира. Тези хора са много разстроени, гневни са. Губят работните си места, губят домовете си, губят прихода си, пенсионират се рано, трябва да разчитат на ниските си пенсии и потъват. И си мислят: "Това е шансът ни да насиним окото на върхушката. Ще издигнем Тръмп и ще видите вие!"


title: Лидерите и 9 депутати на прокюрдска партия са арестувани в Турция

maintext:
HDP) бяха арестувани в Турция, а централата на партията е блокирана от полицейски коли и бронетранспортьори.
По време на операцията, започнала в полунощ, в страната стана много труден достъпът до социални мрежи като "Фейсбук, "Туитър" и WhatsApp. Сутринта Диарбекир, най-големият град в Югоизточна Турция, където живеят предимно кюрди, бе разтърсен от експлозия, вероятно причинена от кола бомба.
Освен Селяхатин Демирташ и Фиген Юксекдаг са задържани още 9 депутати от третата по големина партия в парламента. Заповеди за арест са издадена за общо 13 депутати от HDP, но двама от тях са в чужбина.
Във взрива в Диарбекир, за която се смята ,че е причинен от зареден с експлозиви автомобил, по първоначални данни е закинал един и саранени поне 30 души.
HDP призовава международната общност да реагира срещу преврата, извършен от режима на Ердоган", се казва в съобщение в "Туитър" на профила на партията.
HDP."
В 550-местния парламент прокюрдската партия има 59 места. Депутатите имат имунитет, но специално този на представителите на
Двамата съпредседатели на прокюрдската Народна демократическа партия (Като причина за ареста се съобщава отказът им да дадат показания във връзка с "терористична пропаганда". Полицията претърси жилищата на Юксекдаг в Анкара и на Демирташ в Диарбекир. При претърсването на централата на партията в столицата се стигна до сблъсъци с партийни служители, а демонстранти бяха спрени при опит да достигнат до сградата.Кати Пири, докладчик за Турция в Европейския парламент, реагира с думите "Много лоша новина от Турция. Отново. Сега са задържани депутати отHDP бе снет по-рано през годината.Властите обвиняват партията във връзки с терористичната организация Кюрдска работническа партия (ПКК).


title: Кабинетът подкрепи с допълнителни пари общините за обезщетения на учители

maintext:
Фотограф: Цветелина Николаева
На заседанието си днес кабинетът съвет одобри допълнителни трансфери в размер на 13
183
875 лв. по бюджетите на общините, съобщи правителственият пресцентър.
Парите са по бюджета на министерството на образованието за дейности по модул "Оптимизиране на вътрешната структура на училищата, детските градини и самостоятелни общежития" от националната програма "Оптимизация на училищната мрежа"."С тях ще бъдат изплатени обезщетения за юли и август 2016 г. при намаляване на числеността на персонала поради промяна в структурата и състава му, както и за обезщетения при прекратяване на трудовите правоотношения на друго основание", се казва в съобщението. Включени са и обезщетенията на персонала на закритите или преобразувани училища, детски градини и общежития.


title: В България трайно се раждат повече момченца, отколкото момиченца, отчетоха от НСИ

maintext:
Фотограф: Георги Кожухаров
Децата на възраст до 15 години, които живеят в България, са 998 206, като 513 597 от тях са момчета, съобщиха днес от Националния статистически институт по повод Световният ден на детето. Децата представляват 14% от населението на страната, като от 1999 година насам относителният им дял на децата е по-нисък от дела на възрастните хора (над 65 години).Иначе 20 ноември е обявен за световен ден на детето през декември 1954 г. от ООН и ЮНЕСКО. Пет години по-късно е приета Декларация за правата на детето. На 20 ноември 1989 г. общото събрание на ООН, приема и Конвенцията за правата на детето, подписана от лидерите на 54 държави.По данни от началото на миналата година, България се нарежда на едно от последните места сред 28-те държави - членки на ЕС, с най-нисък относителен дял на децата от общия брой на населението. Делът на най-младото население в ЕС-28 е 15.6%, като най-нисък е в Германия (13.2%) и Италия (13.8%), а най-висок - в Ирландия (22.1%) и Франция (18.6%).Всяка година се раждат повече момчета отколкото момичета. Това е биологически факт през последните десетилетия, отбелязват от НСИ. През 2015 г. в България броят на живородените деца е 65 950, като момчетата (34 069) са с 2 188 повече от момичетата.През последните 55 години "най-момичешките" години са 1994 и 2009, когато на 1000 момчета се падат 960 момичета, а "най-момчешката" е 1970 - на 1000 момчета се падат 932 момичета. При новородените деца през 2015 г. се запазва тенденцията за по-голямо разнообразие на имената при момичетата (2977 имена) отколкото на имената при момчетата (2560).Най-популярните момчешки имена през миналата година са Георги (1109), Александър (1052) и Мартин (876). Момиченцата най-често са кръщавани Виктория (847), Мария (803) и Никол (737).Сред другите интересни факти, които изваждат от НСИ, е фактът, че ранното чуждоезиково обучение все повече навлиза в началния етап на основното образование. Относителният дял на децата в общообразователните училища, изучаващи чужди езици в началните класове (I - IV), е 83.1%, като от тях най-голям е делът на изучаващите английски език - 90.4%.През миналата година в България на риск от бедност са изложени 25.4% от децата на възраст до 17 години, или с 6.3 процентни пункта по-малко спрямо 2014 година. Като важен фактор за бъдещото развитие на децата се посочва достигнатата образователна степен и професията на родителите.По-високото образователно равнище дава възможност за по-широк достъп до пазара на труда и съответно до по-високо заплащане. През 2015 г. всяко седмо от десет деца (69.4%) с родители, които са с начално или без образование, живее в бедност.Приблизително 12 пъти по-малко, или 5.6%, са децата с родители с висше образование, които живеят в риск от бедност.През 2015 г. за деца и юноши са издадени 837 заглавия - книги и брошури с тираж 1.002 млн, което е с 510 заглавия повече в сравнение с 2010 година. Научнопопулярната литература включва 386 заглавия, от които 65 книги и 321 брошури. Художествената литература е представена с 451 заглавия с тираж 420 хиляди, от които 250 книги и 201 брошури.По жанр най-много са издадените романи (154), като 147 са преводни. Поезията включва 65 книги, от които 9 са превод от чужди езици.Драматургията е представена от 7 български заглавия, докато сборниците от произведения с различни жанрове са 9. През 2015 г. за деца и младежи са издадени 6 вестника и 35 списания (вкл. комикси и рисувани издания) с годишен тираж съответно 39 хил. и 1.4 млн.Според НСИ намаляват излъчваните телевизионни предавания за деца и младежи. През 2015 г. 116-те регистрирани и лицензирани български телевизионни оператори, са излъчили програми с обща продължителност 731 207 часа, от които детските предавания са 14 724 часа, а младежките - 3613 часа.


description: Министърът на правосъдието се надява проверката да бъде възобновена

title: Захариева очаква прокуратурата и адвокатския съвет да реагират на твърденията на Мондешки

maintext:
Министърът на правосъдието
Фотограф: Анелия Николова
Министърът на правосъдието Екатерина Захариева очаква активност от прокуратурата и Висшия адвокатски съвет да проявят активност след интервюто на адвокат Момчил Мондешки пред в. "Труд" по "Яневагейт"Това заяви тя след заседанието на Висшия съдебен съвет (ВСС). На него темата за записите на разговори не беше повдигната, въпреки че заявка за това направи председателят на Върховния касационен съд Лозан Панов.И Захариева, както премиерът Бойко Борисов вчера коментира, че се учудва, че Мондешки проговаря близо година след изтичането на разговорите."Аз не го познавам, не го нападам лично, но проверката трябва да се възобнови и да бъде питан и той като участвал: щом са се записвали сами, защо чак сега прави тези разкрития. И Висшият адвокатски съвет (ВАдС) би трябвало да се задейства, защото говорим за адвокат. Включително имаше записи, че адвокати умишлено губят дела, бяха намесени имена на други кантори... Така че има редица институци, които трябва да се задействат, заяви Захариева, цитирана от "Клуб З"Пред в. "Труд" и главният редактор Петьо Блъсков Мондешки, който досега не бешр коментирал темата и беше неоткриваем за Висшия съдебен съвет, даде интервю, в което обвинява Ченалова, че е правила записите, и твърди, че съдържанието им е измислено. Тя нарече това измислици.Според Захариева, прокуратурата трябва да провери дали наистина твърденията на Мондешки са верни и да се види дали записите са правени с цели натиск върху премиера или други лица.


description: "Не смятам, че ген. Радев ще ни извади от НАТО и ЕС, но можем да станем "сива зона", да не сме пълноценен член. Ако той изяви позицията си за Крим на среща с държавни ръководители, България ще бъде поставена в пълна изолация", каза днес външният министър Даниел Митов при Би Ти Ви.

title: Румен Радев се нареди до Северна Корея в международните отношения, обяви Митов

maintext:
Фотограф: Анелия Николова
"Не смятам, че ген. Радев ще ни извади от НАТО и ЕС, но можем да станем "сива зона", да не сме пълноценен член. Ако г-н Радев изяви такава позиция на среща на държавни ръководители, следващият етап е пълна изолация на България. Никой няма да иска да се вижда с него, ще ходи на лов в Централна Азия, ще бракониерства там като Първанов", каза днес външният министър Даниел Митов пред Би Ти Ви.Изявлението му беше по повод думи на кандидата за президент, издигнат от инициативен комитет и подкрепен от БСП, вчера по БНТ. В отговор на въпрос от Митов, Радев заяви: "Казусът с Крим е особен случай и трябва да гледаме реалността в очите. Над Крим в момента се вее руски флаг и откъде ще си извадим виза, когато искаме да отидем там - от Украйна или Русия"."С тази позиция той срути цялата система на международните отношения и така даде аванс на политиката на силата", подчерта Митов и заяви, че "точно с такъв тип отношение са започвали световните войни". Митов смята, че с това мнение, Румен Радев се е наредил до осемте държави, членки на ООН, които не са осъдили категорично анекса на Крим."Има червени линии в международната политика, които не могат да бъдат пресичани, а Румен Радев ги пресече. Как можеш да се наредиш до Северна Корея в международните отношения", попита външният министър.Митов обяви, че мантрата за независимостта на Румен Радев не работи, след като към него е прикрепен като политкомисар и надзирател Илияна Йотова. В отговор на въпрос той обяви, че не е уплашен от евентуалния избор на Радев за президент. "Аз съм притеснен и съм уплашен за държавата", допълни Даниел Митов.Той посочи, че, от друга страна, Цецка Цачева знае как да се държи, има опит и рутина и може да защитава позиции.


title: Джокович мина уверено срещу Мюлер и ще играе с Григор Димитров в Париж

maintext:
How's this for a return? File under: "That's how you do it." @bnppmasters pic.twitter.com/opf61xcKFA
— TennisTV (@TennisTV) November 2, 2016
Some stats from @DjokerNole's victory today. The World No.1 has now won 60 matches ten years running (60-7 in '16). pic.twitter.com/7ncPRzT7XO
— TennisTV (@TennisTV) November 2, 2016
Водачът в световната ранглиста Новак Джокович ще играе с Григор Димитров в третия кръг на турнира от сериите "Мастърс" в Париж. Сърбинът изигра силен мач и победи с 6:3, 6:4 Жил Мюлер.Той постигна успеха си след 1.20 часа.Джокович действаше уверено, като разчиташе много на началния си удар. Само веднъж в мача му се наложи да спасява възможност за пробив, но се спаси. От своя страна той направи по един пробив в двата сета, което го отведе към победата.В първия сет Джокович спечели три сервис гейма на нула, като загуби само три точки при свое подаване. Отделно допусна едва три непредизвикани грешки. Ключов се оказа пробивът му в шестия гейм.Мюлер успя да затрудни съперника си във втория сет, но не достатъчно. В решителния момент сърбинът проби за 5:4, след което взе подаването си и приключи мача.Димитров е играл шест пъти с Джокович, като има една победа. Тя дойде след драматичното 7:6, 6:7, 6:3 на мастърса в Мадрид през 2013 г.В трите мача помежду им на твърди кортове сърбинът няма загубен сет. Последната им среща е от 2014 г. в Пекин.


title: Фотогалерия: Протестът на несъгласните с мнозинството в САЩ

maintext: 1/14 снимки в галерията Протестите в Съединените щати срещу избирането на Доналд Тръмп за президент продължават вече трети ден, предаде Асошиейтед прес. Кадърът е от Портланд.


description: Основният извод, който се налага, е, че профилът на гласувалите не се е променил много спрямо 2012 г. Очаквано Клинтън е спечелила в щатите, където и Обама преди 4 години, но с много по-малка разлика. Тръмп също е запазил щатите, подкрепили Мит Ромни на предишните президентски избори, но с по-голям аванс пред своя опонент.

title: Разочарованите от елитите бели мъже избраха Доналд Тръмп

maintext:
Тръмп привлича повече бели избиратели спрямо Мит Ромни през 2012 г.
Противно на прогнозите антиимигрантските изказвания на Тръмп не накараха повече латиноамериканци да се мобилизират и да гласуват за Хилъри Клинтън.
Реакция на привърженичка на Клинтън.
Щабът на Хилъри Клинтън залагаше много надежди на висока аквтивност сред испаноговорящите заради спекулациите, че масов вот от тяхна страна ще държи Доналд Тръмп далеч от Белия дом.Но данните от екзит половете показват друга реалност, пише Би Би Си.Тръмп е привлякъл приблизително същия процент испаноезични избиратели, както и предишният кандидат на републиканците Мит Ромни през 2012 г. - около 25%. Милиардерът е получил и и сравнима с на Ромни подкрепа от страна на афроамериканците – по-малко от един на 10 гласа.Що се отнася до Клинтън,– 8 на всеки 10 гласа от натурализираните американски граждани от латиноамерикански произход са отишли за кандидата на демократите. Тя получава и 6 от всеки 10 гласа на родените в САЩ испаноговорящи избиратели.Интересно е да се види и как гласовете за по-неизвестните кандидати – като либертарианеца Гари Джонсън и представителката на Зелените Джил Стайн – са повлияли на цялостната картина. Поне към момента данните показват, че те са откраднали повече гласове от Клинтън, отколкото от Тръмп, пише "Асошиейтед прес".Други екзит полове, цитирани от Си Ен Ен , показват, че мъжете са предпочели Тръмп (53% на 41%) пред Клинтън, която има по-силна подкрепа сред жените (54% на 42%). Без изненада по-младите избиратели – между 18 и 44 години – са избрали кандидата на демократите, докато групата 45-65+ предпочита Тръмп.Като цяло(74% са избрали нея пред 21%, гласували за републиканския кандидат), ноОтново без изненада бившият държавен секретар е по-популярна сред висшистите, отколкото сред хората със средно или по-ниска степен на образование.Данните към момента при над 90% обработени протоколи показват, че в изборите са участвали около 117 милиона души при близо 226 милиона, имащи право на глас. Интересно е да се отбележи, че- 47.6% при 47.5 за Тръмп, но губи битката за електорите (до момента 289 за републиканеца при необходими 270 за победа).Основният извод, който се налага, е, чеОчаквано Клинтън е спечелила в щатите, където и Обама преди 4 години, но с много по-малка разлика. Тръмп също е запазил щатите, подкрепили Мит Ромни на предишните президентски избори, но с по-голям аванс пред своя опонент.Републиканецът без изненада е получил подкрепа на земеделските райони, но печели и в градски конгломерати. Пример за това е ключовият щат Охайо, спечелен от милиардера. Глас за него са дали дори места като Тампа и Сейнт Питърсбърг, където се очакваше триумф за Клинтън, пише "Вашингтон поуст".В същото време въпреки очакванията т.нар. латино избиратели не са се активирали да гласуват според прогнозите на анализаторите и процентът им е аналогичен като през 2012 г. Във Флорида - щатът, резултатите от който първи показаха, че се задава обрат в изборната нощ , бившият държавен секретар е изгубила близо 5% от подкрепата, спечелена от Обама през 2012 г. 75% от населението на щата са бели американци. Дори в окръзите, където "белите" са само 60% от всички жители, Клинтън получава с 2.5% по-малко гласове спрямо Обама.Според "Ройтерс" резултатът след изборната нощ е отговорът на избирателите, описвани от Клинтън като "достойни за съжаление"."Мисля, че тази страна стана твърде лява твърде бързо и някои хора най-сетне се събудиха и казаха "Стига", споделя Андрю Дай, 48-годишен партньор в малка фирма от Мичиган.67-годишната Сара Гирд, която е от кубино-американски произход, описва себе си като неутрална в политическите си пристрастия. Тя обаче е разочарована от Обама, за когото е гласувала и през 2008 г., и през 2012 г."Изобщо не съм консервативна. Но Обама не направи нищо", разказва жената. За сметка на това вярва, че Тръмп може да оправи икономиката."За него мисля, че е искрен, честен и казва това, което наистина мисли".За мнозина избирането на Клинтън би символизирало съгласие с корупцията, която цари във Вашингтон.Ситуацията звучи добре обобщена в думите на 20-годишния Престън Пери."Причината са избирателите в сянка, които никога досега не са гласували и анкетите не са ги отчитали. Малко вероятните избиратели. Независимо от това дали го харесвате или не (Тръмп) – вижте, той успя да направи нещо, както трябва – спечели техните гласове".


title: Избиратели се оплакаха от отбелязване преди да са заявили, че ще гласуват за референдум

maintext:
Фотограф: Юлия Лазарова
Читатели на "Дневник" се оплакаха, че имената им се отбелязват в списъка за референдум преди да бъдат попитани дали искат да упражнят вота си за допитването до народа. След което ако откажат да пуснат бюлетина за референдума, имената им се заличавали чрез коректор.Говорителят на ЦИК Цветозар Томов обясни, че избирателите първо трябва да бъдат питани дали ще гласуват за референдума, след което имената им да бъдат отбелязвани в списъка. Той уточни и че няма правило коя урна да бъде разположена първа при влизане в стаята, което се решава на място от секционните комисии."Комисиите май не знаят дали трябва гласувалият да се подписва в списъка за референдума. Може да се окаже голяма бъркотия, защото мен тръгнаха да ме регистрират и да ме карат да се подписвам, а аз казах, че не се подписвам под нещо, което не съм направил", писа читател на "Дневник". Той обяснява, че след кратък хаос все пак било решено, че името му не бива да бъде регистрирано в този списък."Така може да се окаже сериозно разминаване между регистрираните като гласували за референдума и реалния брой бюлетини в урните", допълва читателят.Сигнали за такива и други нередности в изборния процес можете да изпращате на dnevnik@dnevnik.bg или като коментар под статията.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от вечерната емисия:
"Когато станем 100 000 ще посадим гора"
Сатурн променя цвета си
Филмовите следи на Тръмп
Мария Шарапова е реабилитирана като посланик на добра воля на ООН
"Ревю" се завръща с "Революция"
Роман в едно изречение спечели наградата на "Голдсмитс"


title: "Ливърпул" ще бъде без Коутиньо до Нова година

maintext:
Коутиньо ще пропусне девет мача на отбора си
"Манчестър сити" (31 декември) и "Съндърланд" (2 януари).
Team news from Liverpool is Coutinho out (ankle), Sturridge out (calf), Firmino unlikely to play (calf), Lallana (groin) still missing #lufc
— Phil Hay (@PhilHayYEP) November 28, 2016
#ThatMomentWhen Liverpool fans hear Philippe Coutinho is set to miss 6 weeks with an ankle injury. 😰https://t.co/vseYaUSAe9 — SPORF (@Sporf) November 28, 2016
Плеймейкърът на "Ливърпул" Фелипе Коутиньо ще бъде извън игра до края на годината.Бразилецът получи контузия в глезена в съботния мач срещу "Съндърланд" и няма да бъде на разположение на Юрген Клоп между пет и шест седмици, обявиха няколко ливърпулски издания.Коутиньо се размина с доста по-тежка травма, след като беше изнесен на носилка със съмнения за счупен глезен. Днес той премина скенер, който е показал увреждане на връзки. Това ще го извади от игра най-малко за осем мача.Той ще пропусне осминафинала за Купата на лигата с "Лийдс" във вторник, както и в шампионатните мачове с "Борнемут" (4 декември), "Уест хем" (11 декември), "Мидълзбро" (14 декември), "Евертън" (19 декември), "Стоук сити" (27 декември),Очакванията са, че най-креативният играч на "мърсисайдци" ще се възстанови за двубоя с "Манчестър юнайтед" на 15 януари. Преди това "Ливърпул" има и мач за ФА Къп на 7 или 8 януари.На пресконференция днес Юрген Клоп съобщи, че друг от контузените е близо до завръщане - Адам Лалана. Английският национал се възстановява от разтежение в слабините, заради което пропусна последни два мача на тима.Засега не е ясно колко време ще отсъства Даниел Стъридж, който има травма в прасеца. Роберто Фирмино получи същия проблем в мача със "Съндърланд" и най-вероятно няма да е на линия за утрешния мач, но е възможно да играе в неделя срещу "Борнемут"."Възстановяването на Адам върви добре. Близо е да се върне към тренировките, но няма как да участва в мача с "Лийдс". Даниел (Стъридж) също не тренира с отбора, така че при него положението е същото", обясни Клоп."Роберто вчера все още е изпитвал болки, така че при него трябва да изчакаме. Има един ден до мача, ще видим как ще се чувства. Мисля, че ще е окей, но не съм сигурен", допълни германецът.


description: Водещата от телевизия "Фокс нюз" Мегин Кели заяви, че по време на предизборната кампания в САЩ кандидатът на републиканците Доналд Тръмп се е опитал да подкупи нея и други журналисти. Това се казва в мемоарите й "Задоволи се с повече", които излизат във вторник, предаде "Асошиейтед прес"

title: Водеща от "Фокс Нюз" обяви, че Тръмп се е опитвал да подкупи нея и други журналисти

maintext: Водещата от телевизия "Фокс нюз" Мегин Кели заяви, че по време на предизборната кампания в САЩ кандидатът на републиканците Доналд Тръмп се е опитал да подкупи нея и други журналисти. Това се казва в мемоарите й "Задоволи се с повече", които излизат във вторник, предаде Асошиейтед прес, цитирана от БТА.В книгата, копие от което е получила агенцията, се казва, че Тръмп, в опит да си осигури благоприятно медийно отразяване на предизборната надпревара, е предлагал на Кели различни подаръци, включително безплатен престой в един от хотелите му. В книгата си Кели отбелязва, че Тръмп е правил подобни опити и с други журналисти.Според журналистът някои нейни колеги са приели подаръци от Тръмп, но за да изглеждат неутрални, от време на време са отправяли критики по негов адрес. Водещата не посочва имена на журналисти или медии.По време на предизборната кампания Тръмп призна, че изпитва антипатия към Кели, която в телевизионен диспут му зададе неудобен въпрос за отношението му към жените. Водещата от "Фокс нюз" също така неведнъж е критикувала остро милиардера.На президентските избори на 8 ноември Тръмп победи съперничката си от Демократическата партия Хилари Клинтън. Резултатите от повечето проучвания на избирателните нагласи преди вота показваха, че Клинтън е с по-голяма подкрепа.


description: Според разчетите от здравноосигурителни вноски ще постъпят 2.2 млрд. лв., или със 158.7 млн. лв. повече от тази година.

title: Парламентът одобри повече пари за всички основни дейности с бюджета на здравната каса

maintext:
Фотограф: Юлия Лазарова
Парламентът прие на второ четене законопроекта за бюджета на Националната здравноосигурителна каза за 2017 година, който предвижда с над 248 млн. лева повече приходи и повече пари за всички основни дейности. Плановете са през следващата година в НЗОК да постъпят над 3.45 млрд лева, обобщава агенция "Фокус".Според разчетите от здравноосигурителни вноски ще дойдат 2.2 млрд. лв., или със 158.7 млн. лв. повече от тази година. От трансфери за здравно осигуряване от централния бюджет се чакат 1.1 млрд. лв., или с 88.9 млн. лв. повече.Неданъчните приходи - глоби, санкции и наказателни лихви, би трябвало да бъдат 15 млн. лв., или с 450 хил. лв. повече от тази година. Текущите разходи за следващата година са фиксирани на 3.1 млрд. лв., като най-голям е относителният дял на разходите за здравноосигурителни плащания - 3.03 млрд. лв. Това е с 222.8 млн. лв. повече от тази година.На сериозен дял сред разходите имат средствата, заделени за болнична медицинска помощ - 1.4 млрд. лв., или със 114.2 млн. лв. повече от тази година. Второто по обем перо е насочено към закупуването на лекарствени продукти, медицински изделия и диетични храни за специални медицински цели - 798.6 млн. лв. (+47.7 млн. лв.).Специализираната извънболнична медицинска помощ ще разчита на 211.4 млн. лв. (+9.9 млн. лв.). В бюджета на НЗОК за първична извънболнична медицинска помощ са предвидени 200 млн. лв., или с 20 млн. лв. повече от тази година. За дентална помощ са отделени 147 млн. лв. (+24.0 млн. лв.).Колкото тази година - 80 млн. лв., са предвидени за медицински изделия, прилагани в болничната медицинска помощ. За медико-диагностична дейност ще се дадат 77.5 млн. лв. (+7.1 млн. лв.).За други здравноосигурителни плащания със законопроекта се предлага сума в размер на 60 млн. лв., или толкова, колкото са и за 2016 година.В бюджета на НЗОК за 2017 г. са предложени разходи за персонал в размер на 34.2 млн. лв., или с 1.7 млн. лв. повече от тази година.Парите за издръжката на административните дейности по здравното осигуряване са намалени с 600 хиляди лева и ще са общо 11.1 млн. лв.Депутатите приеха внесеното между двете четения на бюджета предложение на председателя на Комисията по здравеопазване Даниела Дариткова надзорният съвет на НЗОК да може да разпределя резерва на институцията за всякакви дейности, а не само за лекарства и болнична помощ. Парламентът отхвърли и искането на АБВ в бюджета да бъдат заложени повече приходи от здравноосигурителни вноски.


description: До момента резултатът е равен - 2,5:2,5, след като всички изиграни срещи в Ню Йорк завършиха реми.

title: Карлсен и Карякин направиха бързо реми в шестата партия

maintext:
Шампионът Магнус Карлсен и претендентът Сергей Карякин не успяха да се победят и в шестата партия от битката за шахматната корона.
Двамата си стиснаха ръцете след 36-ия ход и продължават сблъсъка за световната титла при равен резултат - 3:3 точки, след като всички изиграни срещи в Ню Йорк завършиха реми.
За разлика от последните маратонски партии, които завършиха късно след полунощ, този път норвежецът и представителят на Русия стигнаха до бърза развръзка.
Играят се общо 12 партии, a световен шампион ще стане първият, събрал 6.5 точки. При равенство ще има тайбрек.
Двамата направиха шесто реми от шест партии
Карякин днес беше с белите фигури, а след бърза размяна двамата влязоха с равни позиции в едншпила и направиха спокойно реми без рискове.Утре е почивен ден, а седмата партия е в неделя. В нея Карякин отново ще бъде с белите.


description: Ураганен вятър събори керемиди и мазилки в Русе, предаде БГНЕС в неделя преди обед. По данни на хидрометеорологичната станция сутринта вятърът е бил 100.8 км/ч, а след 9 часа се е засилил.

title: Ураганен вятър с над 100 км/ч нанесе щети в цялата страна

maintext:
Фотограф: Георги Кожухаров
Ураганен вятър събори керемиди и мазилки в Русе, предаде БГНЕС в неделя преди обяд, където по данни на Хидрометеорологичната станция сутринта силата на вятър е била 100,8 км/ч, а след 9 часа се е засилила. В момента тя е достигнала 120 км/ч.
От вятъра има доста паднали керемиди и мазилка от сградите, както и незакрепени саксии по балконите. Предпазните пана на строителните обекти също са изпопадали, заедно с бетонните стълбове, предназначени да ги укрепват. Някои от тях бяха на пътното платно и се наложи работници да бъдат извикани извънредно, за да укрепят отново паната, информира Нова телевизия на обяд.
Вятърът е откъснал и част от светофара на булевард "Скобелев". На място е изпратен екип, който да го ремонтира.
Граждани са подали сигнал за опасна ламарина, която почти се е откъснала от покрива на Старото музикално училище.
Ураганният вятър предизвика смущения в ел. захранването в няколко населени места в Русенско, каза за БТА заместник областният управител на Русе Валентин Колев. За кратко не е имало ток тази сутрин в отделни населени места в общините Иваново и Ветово. Към момента ел. захранването е възстановено.
Заради ураганния вятър са получени сигнали за счупени клони и скъсани билбородове.
От противопожарната служба съобщиха, че техни екипи са реагирали на сигнал за откачена ламарина от покрива на блок "Добруджа", а през нощта и тази сутрин са отстранявали паднали клони по главния път Русе-Бяла, които са затруднявали движението.
Поради високо вълнение временно е прекратена плавателната дейност на фериботите при граничните пунктове Свищов, Оряхово и Никопол. Движението се насочва през граничните пунктове "Дунав мост" - Видин и Русе.
Пристанище "Варна" е затворено заради силен вятър, съобщиха от Ръководството на корабния трафик. Затворени за маневриране са и всички плавателни канали. Силата на вятъра е над 8 метра в секунда, а поривите му надхвърлят 13 метра в секунда.
Поради повреди и щети вследствие на бурния вятър на територията на северната ни съседка, румънските гранични власти бяха затворили временно пункта, съобщиха от "Гранична полиция".
соко вълнение и силен вятър са причина за временното спиране на плавателната дейност на фериботите при пунктовете Свищов, Оряхово и Никопол.
От "Гранична полиция" съветват пътуващите да се насочват за преминаване през граничните пунктове Дунав мост – Видин и Русе.
Директорът на общинската дирекция "Обществен ред и сигурност" Спасимир Димитров обясни, че смущения в ел. захранването има и в населени места в община Русе, като екипи на електроразпределителното дружество работят по отстраняване на проблема. Има и скъсан ел. проводник от улична мрежа в кв. "Средна кула".Ви


description: В банковия сектор 70 процента от работодателите изпитват недостиг на специалисти, в IT сектора и в туризма - над 90 процента. Трудности с набирането на персонал в подобна степен изпитват и фирми, нуждаещи се от медицински сестри и механици. Това е извод от проучване на Института за изследване на обществата и знанието към БАН, цитирано от БТА.

title: В пет сектора над 80% от фирмите не успяват да открият служители

maintext:
Работодателите оценяват неблагоприятно продължителните периоди на безработица и честата смяна на работните места в автобиографията.
Фотограф: Надежда Чипева
В банковия сектор 70 процента от работодателите изпитват недостиг на специалисти, в IT сектора и в туризма - над 90 процента. Трудности с набирането на персонал в подобна степен изпитват и фирми, нуждаещи се от медицински сестри и механици.
IT-сектора честите напускания се оценяват от мениджърите дори по-негативно, отколкото дългата безработица. Според младите кандидати за работа обаче смяната на работното място е израз на любопитство, посочи Стоилова
Между 20 и 30 процента от работодателите казват, че биха се поколебали да назначат човек от различен етнос, което според Стоилова е противоречие - от една страна няма работници, от друга има предразсъдъци към хората с различен етнос. Работодателите често отказват работа и на майки с деца. От заетостта често се изключват и хора над 40 г.
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Това е извод от проучване на Института за изследване на обществата и знанието към БАН, цитирано от БТА.В изследването, което е направено през лятото, са обхванати професии, които изискват различно образование с цел по-голяма представителност на нагласите на работодателите и на търсещите работа, коментира директорът на института Румяна Стоилова. Целта му е да се очертаят общите моменти и различията в очакванията на бизнеса и на кандидатите за работа.Работодателите оценяват неблагоприятно продължителните периоди на безработица и честата смяна на работните места в автобиографията на кандидата. ВПо думите й от бизнеса се цени най-много умението за работа в екип, подходящото образование и способността да се учи през целия живот.Характерно за пазара на труда в България е да се работи на позиция, по-ниска от квалификацията - висшисти работят на места за среднисти, среднисти на такива за основно образование и за хората с основно или без образование работа липсва, констатира Стоилова. Големият проблем на пазара на труда в България е фрагментацията - на хора с ниско образование и такива, които притежават висока квалификация и се борят за по-добри места, каза експертът.


description: След седем поредни ремита от началото в осмата Карякин пръв стигна до победа. В сряда той беше на път да направи решителна крачка към световната титла, но Карлсен успя да се пребори за реми, а на следващия ден и да изравни резултата с първия си успех.

title: Карлсен и Карякин запазиха равенството преди последната партия

maintext: Световният шампион Магнус Карлсен и претендентът Сергей Карякин направиха реми в единадесетата партия от мача за шахматната корона.Норвежецът и руснакът не успяха да се победят за девети път и запазиха равен резултат преди последната редовна партия - 5.5:5.5 точки.Ако в понеделник двамата направят още едно реми, битката за световната титла ще продължи с тайбрек.Днес Карякин игра с белите фигури, а подялбата на точките дойде след 34-ия ход. В следвашата партия световният шампион ще бъде с белите.Карлсен опитва да направи втора поредна успешна защита на световната титла. Той взе короната за първи път през 2013 г., когато победи Вишванатан Ананд. Година по-късно защити титлата си отново след триумф срещу индиеца.Карякин, който държи рекорда за най-млад състезател, получил титлата "гросмайстор" (12 години и 7 месеца), за пръв път се изправя в мач за шахматната корона.


description: Вместо послания за емиграция подкрепилият предимно Клинтън шоубизнес призова поддръжниците й да отстояват убежденията си.

title: Знаменитости след победата на Тръмп: Америка, не се отчайвай

maintext:
A New Fire Is Lit 🔥 We Never Give Up. 🔥We Never Give In' 🇺🇸 pic.twitter.com/CM4PAnR1nj
— Madonna (@Madonna) November 9, 2016
Lady Gaga protesting on a sanitation truck outside Trump Tower in NYC tonight. #LoveTrumpsHate pic.twitter.com/qsvC4kUwV4
— Lady Gaga Now (@LadyGagaNowNet) November 9, 2016
Do not sit still. Do not weep. MOVE. We are not a nation that will let HATE lead us.
— KATY PERRY (@katyperry) November 9, 2016
We stand together. We stick up for the vulnerable. We challenge bigots. We don't let hate speech become normalised. We hold the line. https://t.co/ro9AkRSc9Q
— J.K. Rowling (@jk_rowling) November 9, 2016
Хаштагът #Lovetrumpshate ("любовта ще смачка омразата") от последната реч на Хилъри Клинтън и призиви за единение, сила и борба с реториката на омразата доминираха реакциите на американския шоубизнес след победата на Доналд Тръмп на президентските избори. Влиятелни знаменитости, които в голямата си част застанаха зад кандидата на демократите Клинтън, изразиха шок от резултата в социалните мрежи, но призоваха сънародниците си да се борят за убежденията си.Според Шер "светът никога няма да бъде същият", а попзвездата Ариана Гранде обяви, че е разстроена до плач. Мадона, Кейти Пери и Лейди Гага обаче, които буквално дадоха гласовете си на кампанията на Клинтън, изпратиха послания на надеждата. "Никога не се отказваме", написа близо 60-годишната певица."На място, изпълнено с надежда, гласът ни ще бъде чут. @deray #blacklivesmatter Защитете добрината, равенството и любовта. Нищо няма да ни спре", написа Гага, която популяризира и хаштага #CoutryofKindness (#Страна на добротата) в "Туитър", а веднага след обявяването на резултатите бе видяна пред небостъргача на Тръмп в Ню Йорк с плакат #Lovetrumpshate в ръце.Кейти Пери ползва същия хаштаг в "Туитър" и заяви, че каузата й няма да умре. "Не плачете. Не бездействайте. Не сме нация, която ще позволи на омразата да я ръководи." Попзвездата също сподели, че родителите й са гласували за Доналд Тръмп, но това няма да попречи на семейството да се събере за един от най-американските празници - Деня на благодарността."Трябва да продължаваме да защитаваме равенството, свободата, науката и справедливостта", написа пък актрисата Миа Фароу. Подкрепа дойде и от други англоезични държави - канадската писателка Маргарет Атууд се обърна към американците с думите, че в дългосрочен план всичко ще бъде наред. "Ще се борим заедно. Ще защитаваме по-слабите. Ще се изправим срещу тесногръдството. Няма да позволим речта на омразата да се нормализира", написа пък авторката на книгите за Хари Потър Джоан Роулинг в отговор на свой отчаян почитател в социалните мрежи.Естествено, сред известните имаше и радост и поздравления за новия президент. Актьорът Стивън Болдуин написа, че за него е гордост да бъде част от този исторически момент", а екшън звездата Стивън Сегал, който наскоро официално стана руски гражданин, поздрави републиканеца за зашеметяващата победа и заяви, че няма търпение Америка да стане отново велика страна.